b'\n_START_ARTICLE_\n7400 (mikroschema)\n_START_PARAGRAPH_\n7400 buvo pirmoji pla\xc4\x8diai gaminta nedidelio integracijos laipsnio mikroschema, turinti keturis Loginius elementus IR-NE. Mikroschema buvo maitinama penki\xc5\xb3 volt\xc5\xb3 \xc4\xaftampa. Buvusioje Taryb\xc5\xb3 S\xc4\x85jungoje buvo gaminamas beveik niekuo nesiskiriantis pla\xc4\x8diai m\xc4\x97g\xc4\x97j\xc5\xb3 naudotas jos analogas K155\xd0\x9bA3, kuriame netgi kontaktai buvo i\xc5\xa1d\xc4\x97styti lygiai taip pat._NEWLINE_Loginio vieneto sutartas lygis buvo 2,4 volto, nors pati mikroschema generuodavo beveik maitinimo \xc5\xa1altinio \xc4\xaftamp\xc4\x85. Loginio nulio lygis buvo 0,4 volto. Nebuvo ne\xc4\xafprasta \xc5\xa1\xc4\xaf skaitmenin\xc4\xaf prietais\xc4\x85 aptikti \xc5\xa0mito trigeriuose, multivibratoriuose, netgi kai kuriuose \xc4\xaftampos stabilizatoriuose. Analogin\xc4\x97se grandin\xc4\x97se elemento \xc4\xaf\xc4\x97jimai buvo sujungiami kartu ir jis buvo naudojamas kaip invertuojantis \xc4\xaftampos stiprintuvas (\xc4\xaf\xc4\x97jimo \xc4\xaftampai balansuojant ties loginio nulio ir loginio vieneto riba)._NEWLINE_Gaminam\xc5\xb3 mikroschem\xc5\xb3 vidin\xc4\x97 sandara laikui b\xc4\x97gant keit\xc4\x97si, didinant veikimo greit\xc4\xaf bei ma\xc5\xbeinant vartojam\xc4\x85 srov\xc4\x99. \xc5\xa0ie modeliai ir toliau buvo \xc5\xbeymimi skai\xc4\x8diumi 7400, ta\xc4\x8diau pridedant skirting\xc4\x85 raid\xc4\x99 (nuo pirm\xc5\xb3j\xc5\xb3 L iki labai greit\xc5\xb3 ir ma\xc5\xbeai srov\xc4\x97s reikalaujan\xc4\x8di\xc5\xb3 VHC). 2005 m. \xc5\xa1ias mikroschemas galima \xc4\xafsigyti mokant tik 0,25 dolerio u\xc5\xbe vienet\xc4\x85.'